<classify> RELI ya Kati itatumika kwa miaka 15 t u baada ya ukarabati wake kukamilika ifi kapo Juni 2020. Hayo yalibainishwa na Mratibu wa Uboreshaji wa Mradi huo kutoka Shirika la Reli Tanzania TRC, Mlemba Singo alipozungumza na gazeti hili ofisini kwake jijini Dar es Salaam. Singo alisema kuwa baada ya uboreshaji huo kukamilika, itaendeshwa kwa ufanisi kwa muda wa miaka 15 na kisha itafanyika tathmini ili kuona kama kuna haja ya kuifanyia tena ukarabati au kuachana nayo kabisa.Alisema tathmini hiyo itaonesha gharama itakayohitajika kuikarabati ikilinganishwa na faida au tija ambayo reli hiyo itaingiza. Alisema kama itaonekana hakuna tija, basi uamuzi wa kuachana nayo utafanyika ili nguvu ielekezwe kwenye uendeshaji wa reli ya kisasa SG R. Kwa mujibu wa Singo, jumla ya mataruma 56 6 ,85 0 ya chuma pamoja na tani 30 ,7 1 9 za reli kutoka China yatatumika kwenye uboreshaji wa reli hiyo.Alisema eneo la urefu wa kilomita 355 ambalo reli zake zimechoka, zitangolewa na kutandikwa mpya, huku eneo jingine lenye urefu wa kilomita 55 5 ambalo reli zake bado ziko imara, litaboreshwa sehemu ya tuta, kurudishia kokoto na kuzinyoosha pale zilipopinda. Maboresho haya ya reli ni kwa ajili ya matumizi ya miaka 15 tu; baada ya hapo itahitaji kufanyiwa marekebisho makubwa, hivyo tutafanya tathmini kuona kama bado kuna haja ya kuendelea nayo au turudi kwenye SG R, alieleza Singo.Mbali na idadi ya mataruma na reli zitakazotumika kwenye uboreshaji huo, pia jumla ya madaraja 393 nayo yatafanyiwa ukarabati ili yaweze kubeba tani nyingi zaidi za mzigo. Ili kuhakikisha uboreshaji huo unakamilika katika muda uliopangwa, Singo alisema kuwa utandikaji wa reli mpya utaanza Januari mwakani.Alisema reli hizo zitaunganishwa na kuchomewa ili kuondoa maungio ambayo husababisha treni kutikisika inapopita. Ukarabati wa Reli hiyo ya Kati unafanyika kwa mkopo wa dola za Marekani milioni 30 0 zaidi ya Sh bilioni 60 0 kutoka B enki ya Dunia. Katika kuhakikisha reli hiyo ya Kati inarudi kwenye ubora wake, Singo alisema kuwa miongoni mwa vitu vitakavyonunuliwa kutoka kwenye mkopo huo wa dola milioni 300 ni vichwa vitatu vipya vya treni pamoja na mabehewa 44 mapya ya mizigo.Kwa mujibu wa Singo, uboreshaji wa reli hiyo pia utahusu mfumo wa ishara na mawasiliano kwenye uendeshaji wa reli kutoka matumizi ya karatasi hadi matumizi ya mfumo wa kompyuta. Alisema mfumo huo mpya utawezesha kufungwa kompyuta kwenye kila kichwa cha treni na kila stesheni. Alisema mfumo huu utasaidia kufuatilia mwenendo mzima wa treni tangu mwanzo hadi mwisho wa safari pamoja na kudhibiti vitendo vya wizi.Ili kuhakikisha reli zote, yaani SG R, Reli ya Kati na Tazara zinaitumia B andari ya Dar es Salaam kwa ufanisi, Singo alisema kuwa bandarini hapo kuna Mhandisi Mshauri ambaye anatengeneza mpango madhubuti Master Plan. Alisema mpango huo madhubuti utajumuisha skana scanners ambazo zina urefu wa mita 60 0 na uwezo wa kukagua mabehewa yote kwa wakati mmoja, njia za reli ya Tazara, Reli ya Kati na SG R ili kusiwe na uchelewashaji na mgongano wa treni namna zinavyoingia na kutoka kupakia mizigo.Wataalamu waja kuwanoa Watanzania Katika hatua nyingine, Mkurugenzi Mtendaji wa TRC, Masanja Kadogosa amesema wataalamu wa miundombinu ya reli kutoka nchi mbalimbali wanatarajia kuja nchini Oktoba mwaka huu, kwa ajili ya kutoa mafunzo ya uendeshaji wa shughuli za reli kwa wahandisi wazawa. Amesema wataalamu hao ni kutoka nchi za Uturuki na Korea Kusini, ambao watakuwa wakitoa mafunzo kwa nadharia kwenye uendeshaji wa treni, kuzifanyia ukarabati, mawasiliano, umeme na ujenzi.Aliyabainisha hayo jana Soga mkoani Pwani, wakati viongozi wa Chama Cha Mapinduzi CCM, wakiongozwa na Katibu wa Itikadi na Uenezi, Humprey Polepole walipotembelea mradi wa SG R. Kadogosa alisema kuwa vijana watakaopatiwa mafunzo ni 16 7 ambao kati yao 5 7 ni kutoka Jeshi la Ulinzi la Wananchi wa Tanzania JWTZ na lengo ni kupunguza gharama.Pia alisema baada ya kupatiwa mafunzo hayo nchini, awamu ya pili ya mafunzo hayo watapelekwa nje ya nchi ili kupata mafunzo kwa vitendo nchi za Uturuki, China, Korea Kusini na Ethiopia. Vijana hawa kwa sasa wanaendelea na kazi maeneo mbalimbali ikiwemo Ngerengere, Kilosa na Dodoma ambao wanajifunza kuhusu masuala ya reli.Mpaka sasa reli zimelazwa kwa kilometa tano na zilizopo zitatosha kwenda kilometa 6 0 , alisema Kadogosa. Akizungumza baada ya kutembelea mradi huo, Polepole alisema ni fahari kuona chama hicho kinatekeleza ahadi yake kwa vitendo. Polepole alisema moja ya ahadi ya CCM mwaka 20 1 5 ni kuimarisha na kuboresha miundombinu ya usafirishaji ikiwemo reli, barabara na usafiri wa anga.Aliongeza kuwa wanaamini kuwa ukamilishwaji wa mradi huo utasukuma maendeleo kama wanavyotekeleza dira ya Maendeleo ya mwaka 20 2 5 ili kuhakikisha nchi inavuka kufikia uchumi wa kati. Alisema moja ya malengo yao ni kuwavusha Watanzania asilimia 60 hadi 70 huishi viwango vya staha, utu na kuwa na uchumi imara kwa kuongeza viwanda ili vijana wapate ajira.Alifafanua kuwa kazi iliyofanyika ni nzuri kwa kuandaa reli, kusawazisha miamba, kutandika mataruma na upachikaji wa reli ili itakapolazwa iwe na viwango vinavyokubalika. Mwenyekiti wa Bodi ya TRC, Profesa John Kondolo alisema mradi huo umekuwa ukiwashirikisha wakandarasi na wafanyakazi wa Kitanzania ili kazi wanayoifanya iweze kurudisha matunda katika kuchangia uchumi wa serikali. Mwenyekiti wa CCM Mkoa wa Pwani, Ramadhani Maneno alisema kuwa mradi huo utakapomalizika faida kubwa itapatikana ikiwemo vijana wengi kupata ajira.  <topic>: KITAIFA 